
Баща ми ме е припознал при раждането, плащаше ми издръжка с пощенски запис, докато навърша 18 г., но никога не е правил опит да се свърже с мен. Вписан е в удостоверението ми за раждане само с три имена, без дата на раждане, нито ЕГН (по онова време още не е имало ЕГН-та). Има ли начин да разбера какво се е случило с него? Хрумвало ми е да поискам да ми издадат удостоверение за наследници, ако евентуално е починал, но ме спира това, че не знам датата му на раждане и ЕГН. Освен трите му имена, знам много малко други факти за него – как са се казвали родителите му (малките имена), колко братя и сестри е имал, в кой град е живял в определени години. Знам, че след раждането ми се е оженил и е имал поне едно дете. Тези неща обаче едва ли биха били полезни в службата по гражданско състояние. Направих си дубликат на удостоверението за раждане с надеждата, че в него ще бъде посочена неговата дата на раждане или ЕГН, но и там нямаше. Попитах служителките и ми отговориха, че в архивите няма такава информация.


 

Как мога да открия баща си и роднини по бащина линия?
=====================================================

 

В случая няма как да обявите в полицията баща Ви за издирване, тъй като той не е изчезнал, а само нямате контакт с него, макар че това е вариантът за издирване на изчезнали лица. Детективи също предоставят услуги в тази връзка.


